cyanic-selkie/wikianc huggingface dataset:
Liste over olympiske hoppbakker
Alle hoppbakkene som er blitt brukt i OL er enten blitt bygd spesielt til mesterskapet, eller ombygd og modernisert til OL. Det er stor forskjell på hvor mye de olympiske hoppanleggene er blitt brukt etter OL. Holmenkollbakken i Oslo, Bergiselschanze i Innsbruck, Große Olympiaschanze i Garmisch-Partenkirchen og Ōkurayama-jampu-kyōgijō i Sapporo er blitt oppgradert og har verdenscuprenn årlig. Igman-Olympiabakkene ved Sarajevo er knapt blitt brukt utenom OL i 1984. Det meste av skihopping i Jugoslavia foregikk i Slovenia, og Bosnia-Hercegovina har ikke noe aktivt skihoppmiljø. Papoose Peak Jumps i Squaw Valley ble heller ikke brukt mye etter OL i 1960, selv om anlegget ble satt i stand og brukt under USAs nasjonale mesterskap i 1976. Storbakken i Calgary har ikke hatt internasjonale renn siden OL i 1988, men normalbakken der brukes til trening og nasjonale (og enkelte internasjonale) renn.
Lutvannsveien (Oslo)
Lutvannsveien (1-37, 4-60) er en vei på Trosterud i bydel Alna i Oslo. Den går som en fortsettelse av Dr. Dedichens vei opp til Lutvann leir, som har nr. 60.
Veien fikk sitt navn i 1972.
Hernar
Hernar er en øy og et gårdsnavn i helt nord i Øygarden. Øyen har om lag 6 fastboende, men mange ferietilreisende.
Navnet har sammenheng med norrønt «hjarsi» – isse, og «hjarni» – hjerne eller hjelm. Trolig kommer det av den hodelignende høyden på øyen. «Hedno» har også med hår eller hårfeste å gjøre. Navnet er blitt skrevet på svært forskjellige måter opp gjennom tidene, mye på grunn av danske embetsmenns usikkerhet om betydningen (Hennø). «Hernar» er den samme formen som ble brukt i gammelnorsk, og er en flertallsform. Idag uttales navnet bl.a. «hedlane» og «hednøyæ».
Faskinkniv
Faskinkniv var en type stor kniv eller kortsverd, et kombinert våpen og redskap som ble utstedt til artillerister og lette infanterister på 18- og 1900-tallet. De skulle først og fremst fungere til å kappe kvist og buskas for å lage faskiner (derav navnet) til å styrke skyttergraver og jordvollene som beskyttet kanonbatteriene. Faskinkniver kan være rette eller buede, med enkel eller dobbel egg og noen ganger med en saktakket bakk på bladet.
Design
Faskinknivene til både den franske og amerikanske hæren var utformet som en romersk gladius, og var i bruk helt fram til 1870-årene. Tysk, prøyssiske og svenske faskinkniver var gjerne utformet tilsvarende kavalerisabler, gjerne med messinghåndtak og parerbøyle, men senere modeller var mer som lauekniver i form og utseende. På 1900-tallet ble faskinknivene i den britiske hæren kalt pioner-lauekniv (Pioneers billhook) og brukt for å anlegge maskingeværstillinger under første verdenskrig. I den indiske hæren er faskinknivern kjent som gabionkniv (en gabion, som en faskin, blir brukt for å støtte opp jordhaugene til feltbefestninger).
Noen typer faskinkniver har sannsynligvis utviklet seg eller hatt inspirasjon av lokale våpen fra 1600-tallet, som baselard eller den sveitsiske degen-sverd. Andre, som den britiske lauekniven, er nærmere knyttet til landbruksredskapen den likner. Den spanske hæren kalt sine faskinkniver macheter, selv om de av bygning har lite til felles med dette redskapet.
Bruk
Faskinkniver (og andre kortsverd) ble brukt til å hugge busk og kratt for å lage stier til framrykkende tropper. Særlig for artilleri og forsyninger som trenger veier til vogn var det viktig å rydde stier. Faskinkniver hos artillerister ble i stor utstrekning brukt til å hugge skytefelt for kanoner.
Stiklinger (f.eks selje, hassel eller kastanje) som ble pakket sammen i bunter på 30-50 centimeter i diameter. Annen bruk av slike stiklinger var å veve dem mellom stolper som var slått ned i bakken. Slike vegger ble brukt til å stive opp vegger i skyttergraver og andre halvpermanente stillinger. Stolper kunne også sette si en sirkel, med ris vevet inn, slik at de kunne fylles med jord og stein (skansekurv eller gabion). Faskiner ble også brukt til å fylle opp søkk og vollgraver for å lette framrykking.
Forvaltningsfellesskapet Scheibenberg-Schlettau
Forvaltningsfellesskapet Scheibenberg-Schlettau er et forvaltningsfellesskap som ble opprettet i Landkreis Annaberg og som idag eksisterer i Erzgebirgskreis i Direktionsbezirk Dresden i Sachsen. Det består av de to bykommunene Scheibenberg og Schlettau.
Sanger fra den gang mor var liten
Sanger fra den gang mor var liten er det femte studioalbumet til den norske sangeren Wenche Myhre. Albumet ble gitt ut i 1967.
Sporliste
Side 1:
Side 2:
The Perks of Being a Wallflower (roman)
The Perks of Being a Wallflower er en amerikansk ungdomsroman skrevet at forfatteren Stephen Chbosky. Den ble publisert 1. februar 1999 av forlaget MTV. Boken ble filmatisert i 2012.
Historiens forteller er tenåringsgutten Charlie. Han beskriver forskjellige hendelser i livet ved å skrive en serie brev til en anonym person, som han ikke kjenner personlig. Historien er lagt til den amerikanske byen Pittsburgh tidlig på 1990-tallet. Charlie går første året på videregående skole hvor han i begynnelsen er veldig sjenert og upopulær.
Romanen har fått sin egen fan-gruppe.
Handling
Gjennom skoleåret 1991 / 1992 begynner Charlie, den 15 år gamle hovedpersonen, å skrive brev om sitt eget liv til en ukjent mottaker bare adressert som «kjære venn»
Charlies forhold til søsteren forverres raskt, og hun fortsetter å møte kjæresten sin mot foreldrenes ønsker. Til slutt oppdager Charlie at søsteren hans er gravid, og han går med på å ta henne til en abort-klinikk uten å fortelle det til noen. Søsteren hans slår etter hvert opp med kjæresten sin, hvoretter forholdet hennes til Charlie begynner å bli betydelig bedre. Charlie blir også akseptert av Sam og Patricks vennegjeng, og begynner snart å eksperimentere med tobakk, alkohol og andre rusmidler. På en fest begynner Charlie med LSD også.
Men han klarer ikke kontrollere tilbakeblikkene han opplever om tante Helen, som døde i en bilulykke på vei til å kjøpe en bursdagsgave til ham. Patrick og Brads forhold blir oppdaget av Brads voldelige far, og Brad forsvinner fra skolen i noen dager. Når han kommer tilbake, er Brad kald og slem mot Patrick, men Patrick forsøker å få kontakt med ham igjen. Når Brad nedsettende angriper Patricks seksualitet offentlig, angriper Patrick ham. Charlie begynner å innse at hans seksuelle kontakt med Sam, har vekket undertrykte minner om at han ble misbrukt av tante Helen som liten gutt. Charlie viser tegn på Posttraumatisk stresslidelse etter denne hendelsen.
Langøy (Stavanger)
Langøy er en øy som ligger i innløpet til Gandsfjorden, rett nordøst for Stavanger sentrum, like øst for Hundvåg. Langøy ligger mellom Åmøyfjorden og Hidlefjorden.
Øy med småkupert område med svabergkyst, knauser, spredte trær og røsslynghei. Øyen er et populært båtutfartsområde. Sammenheng med Lille Langøy-nord. Øyen er bebodd og har gode friluftslivsfasiliteter. Blant annet overbygget grillanlegg, toalett med dusj, renovasjon, gjestebrygge med plass til ti båter, kildesorteringsanlegg og overbygget aktivitetsplass med plass til 30 personer.
Per april 2018 hadde Langøy 24 innbyggere og tilhører Storhaug kommunedel.
Tjørnuvíkar kirkja
Tjørnuvíkar kirkja er en trekirke fra 1936 i Tjørnuvík på Streymoy i Færøyene. Kirken hører til den færøyske statskirken, Fólkakirkjan.
Initiativ til å reise kirken ble tatt i 1934, og i 1936 var kirkebygningen reist etter tegninger av arkitekt H.C.W. Tórgarð. Den 18. oktober 1937 ble kirken innviet av prost Jákup Dahl.
Tjørnuvík hadde også tidligere hatt egen kirke, men Tjørnuvíks gamle kirke var i dårlig forfatning og ble i 1857 revet og deler fra denne benyttet til å bygge Saksunar kirkja. Frem til nye Tjørnuvíkar kirkja ble innviet i 1937, sognet Tjørnuvík til kirken i Haldórsvík.
Finally
Finally er debutalbumet til Hege Turøy, utgitt i 2001. Spor nummer en, «Love Isn't Easy», var 14 uker på Norsktoppen med en 1.-plass som beste plassering.
Jon Rauch
Jon Erich Rauch (født 27. september 1978), amerikansk baseballspiller som deltok i de olympiske leker 2000 i Sydney. Rauch ble olympisk mester i baseball under sommer-OL 2000 i Sydney. Han var med på det amerikanske baseballslaget som vant baseballturneringen foran Cuba og Sør-Korea. USA vant semifinalen mot Sør-Korea med 3-2 og i finalen beseiret de Japan med 4-0.
Sean Vendy
Sean Vendy (født 18. mai 1996) er en britisk badmintonspiller.
Han representerte Storbritannia under Sommer-OL 2020 i Tokyo, hvor han ble utslått i gruppespillet i dobbel.
Mistdalen
Mistdalen er ei setergrend i Rendalen kommune i Innlandet. Den ligger på vestsida av elva Mistra, rundt 10 km vest for fjellet Sølen og 2 km nord for Søre Mistsjøen.
Katzbalger
En katzbalger er en type tysk kortsverd i bruk blant landsknekter og andre soldater på 15– og 1600-tallet. Ordet oversettes vanligvis til «kattekutter», og er trolig en henvisning til de blodige nærkampene hvor slike sverd ble brukt. Sverdet hadde rett blad med parallelle eller lett avsmalende sider. Parrepinnene var lange og snodde og var bøyet i en S-form tilbake mot sverdgrepet slik at hele parerbøylen formet et 8-tall som beskyttet hånden. Selve grepet var vanligvis avsluttet med en fiskehale-form.
Disse korte sverdene ble båret av soldater som kjempet hellebarder og piker. I slike kamper vil formasjoner låses mot hverandre med spyd (ikke ulikt slik de klassiske greske falanksene), og målet var å bryte opp motstanderens formasjon. I slike sammenstøt ble de korte sverdene brukt i nærkamper mellom spydene.
Forest (Guernsey)
Forest (guernésiais: La Fouarêt, fransk: La Forêt) er et av ti parishes (distrikter) på kanaløya Guernsey. Det ligger på sørkysten av øya.
Navnet «Forest», og i de andre språkene, har betydningen «Skogen», men dets full tittel er Ste Marguerite de la Foret etter sognekirken. Årsaken til navnet er at området en gang var dekket av trær, noe som ikke er tilfelle i dag. Det gamle tilnavnet guernésiais for folket i prestegjeldet var bourdaons som betyr «humler».
Geografi
Innlandet i Forest er jordbruksland, men ute ved kysten er det bratte klipper, avbrutt av viker med en del strender. Petit Bôt er en populær strand for familier og en av de få man kjøre helt fram til med bil. En annen strand er Le Portelet, men er ikke tilgjengelig fra land; man kan enten komme dit med båt eller svømme fra Petit Bôt.
Flyplassen
Flyplassen ble opprettet i 1939, rett forut utbruddet av den andre verdenskrig, og ble brukt av Nazi-Tysklands invasjonsstyrker da øya, sammen med de øvrige Kanaløyene, ble okkupert. Den gamle terminalbygningen ble revet og en ny ble åpnet i 2004. Den vant en arkitektonisk designerpris året etter. Det går faste ruter til England, Frankrike, Jersey og Alderney. Et pussig faktum er at rullebanen strekker seg over tre prestegjeld. Flypassasjerer er innom Forest, Saint Saviour og Saint Andrew før de har forlatt flyet. Aurigny Air Services har sitt hovedkvarter på flyplassen.
Hovedveier
De følgende hovedveiene, listet fra vest til øst, gir forbindelse mellom Forest og de øvrige distriktene:
Eg vet
Eg vet er en musikk-EP med Hege Turøy, utgitt i 2004. Dette er hennes andre plateutgivelse. Spor en, «Si meg», lå 12 uker på Norsktoppen hvorav tre uker på 1.-plass. Det holdt til en plassering på «topp ti-listen» for hele 2005.
Taperoá (Paraíba)
Taperoá er en kommune i delstaten Paraíba i nordøstregionen av Brasil.
Sushma Swaraj
Sushma Swaraj (født 14. februar 1952 i Ambala Cantonment i Haryana, død 6. august 2019 i Dehli ) var en indisk politiker for partiet Bharatiya Janata Party (BJP). Hun hadde en rekke politiske verv og ministerposter i delstaten Haryana og på riksnivå. Swaraj var Indias utenriksminister fra 26. mai 2014 til 30. mai 2019.
Bakgrunn
Swarajs far var aktiv i det hindunasjonalistiske Rashtriya Swayamsevak Sangh. Hun vokste imidlertid opp hos sine besteforeldre på morssiden.
Swaraj var utdannet jurist fra Panjab University i Chandigarh. Hun hadde i tillegg bachelorgrad i sanskrit og statsvitenskap fra Sanatan Dharma College i Ambala.
Fra 1973 arbeidet hun som høyesterettsadvokat.
Delstatspolitikken
Swaraj var først med i Akhil Bharatiya Vidyarthi Parishad, en studentorganisasjon tilknyttet Rashtriya Swayamsevak Sangh.
Som student ble Swaraj påvirket av indisk sosialisme. Denne påvirkningen kom gjennom Swaraj Kaushal, som hun ble gift med. I 1970-årene var de to tilhengere av Jayaprakash Narayan og bevegelsen som var kritiske til Indira Gandhi, Kongresspartiet og unntakstilstanden som ble erklært i landet. Etter at unntakstilstanden ble opphevet i 1977, stilte Swaraj til valg i delstaten Haryana for Janata Party.
Swaraj ble valgt til den lovgivende forsamlingen i Haryana for perioden 1977–1982 og var fra 1977 til 1979 medlem av delstatsregjeringen som arbeidsminister. Swaraj ble medlem av delstatsregjeringen i en alder av 25 år og ble dermed Indias yngste delstatsminister.
I 1984 ble hun med i Bharatiya Janata Party. Hun ble valgt til delstatsforsamlingen på nytt for perioden 1987–1990 og var i samme periode delstatsminister.
Nasjonal politikk
I 1990 tok hun steget over i rikspolitikken og ble medlem av Rajya Sabha, overhuset i Indias parlament. Swaraj stilte i 1996 til valg til underhuset, Lok Sabha, og ble valgt fra valgkretsen South Delhi. Hun ble minister for informasjon og kringkasting i den kortvarige regjeringen ledet av statsminister Atal Bihari Vajpayee (16. mai–1. juni 1996). Ved valget i 1998 vant hun gjenvalg til Lok Sabha. Igjen ble hun minister i en regjering dannet av Vajpayee, denne gang som minister for informasjon, kringkasting og telekommunikasjon fra 19. mars til 12. oktober 1998. Deretter var hun fra 13. oktober til 3. desember 1998 førsteminister i det nasjonale hovedstadsterritoriet Delhi.
Swaraj ble i 1999 nominert som utfordrer til Kongresspartiets Sonia Gandhi i valgkretsen Bellary i Karnataka, men tapte med 44,7 % av stemmene mot Gandhis 51,7 %.
Fra april 2000 fulgte en periode som medlem av Rajya Sabha. I oktober 2000 ble hun på nytt minister for informasjon og kringkasting før hun i januar 2003 ble minister for helse, familievelferd og parlamentariske saker, en statsrådspost hun hadde til 22. mai 2004. Deretter var hun engasjert i arbeidet i overhuset og ulike komiteer der. Swaraj ble valgt til en ny periode i overhuset i 2006, men stilte i 2009 igjen med hell til valg til underhuset Lok Sabha.
Ved valgte i 2009 stilte hun i valgkretsen Vidisha i delstaten Madhya Pradesh og vant med stor margin. I underhuset ledet hun utenrikskomiteen i en periode, var parlamentarisk leder og opposisjonsleder. Hun ble den første kvinnelige opposisjonsleder i India.
Ved valget til Lok Sabha i 2014 stilte hun på nytt i valgkretsen Vidisha i Madhya Pradesh. Etter å ha blitt valgt for en ny periode i 2014 ble Swaraj utenriksminister 27. mai 2014. Hun var utenriksminister til 30. mai 2019.
Forvaltningsfellesskapet Bärenstein
Forvaltningsfellesskapet Bärenstein er et forvaltningsfellesskap som ble opprettet i Landkreis Annaberg og som idag eksisterer i Erzgebirgskreis i Direktionsbezirk Dresden i Sachsen. Forvaltningsfellesskapet ble opprettet i 1996. Det består av de to bykommunene Bärenstein og Königswalde.
Harry Martin
Harry Martin (født 23. oktober 1992) er en britisk landhockeyspiller. Han representerte landet sitt under Sommer-OL 2012 i London, der han endte på fjerdeplass med det britiske landslaget.
Douglas Hutchison
Douglas Hutchison (født 26. mai 1960 i Dover i Delaware) er en amerikansk skuespiller, kjent for sine roller i filmen The Green Mile med Tom Hanks, Eugene Victor Tooms i The X-Files, som Horace Goodspeed i Lost og som Davros i 24. Hutchison eier produksjonsselskapet Dark Water Inc.
Trommemaskin
En trommemaskin eller rytmeboks er et elektronisk musikkinstrument som er laget for å imitere trommelyder og andre slagverk. Trommemaskiner blir benyttet innenfor flere musikksjangere, og ikke bare elektronisk musikk. Trommemaskiner blir hyppig brukt av enmannsprosjekt eller musikkgrupper som ikke har egen trommeslager eller mulighet til å leie inn en studiomusiker.
Douglas Hutchison
Hutchison tilbrakte mesteparten av barndommen i Detroit, Michigan og i Minneapolis, Minnesota. Han har en yngre bror ved navn Eric. Han flyttet til New York City, der han studerte ved Juilliard School. Der studerte han sammen med skuespillere som Sandy Meisner i to år. Hutchison hadde deltidsjobb for banken Citibank der han var utkledd som kredittkort og delte ut løpesedler ved Times Square. I mai 2011 giftet Hutchison seg med 16 år gamle Courtney Alexis Stodden i Las Vegas, Nevada. På grunn av brudens unge alder måtte moren hennes underskrive en samtykke-erklæring som tillot tidlig ekteskap.
Trommemaskin
Begrepet rytmeboks brukes gjerne om trommemaskiner som er innebygget i et annet instrument, f.eks. et orgel, men kan også brukes om frittstående trommemaskiner.
Kleopatra II av Egypt
Liv
Etter at deres mor døde i 175 f.Kr., giftet hun seg med sin bror Ptolemaios VI Filometor ikke lenge etter. Hun var samherskere av Egypt med sin mann, og deres felles bror Ptolemaios VIII Fyskon i en form triumvirat fra en gang rundt 171 til 164 f.Kr.
I 170 f.Kr. invaderte selevkidekongen Antiokos IV Egypt, og ville ha underlagt seg ptolemeiske kongedømme om ikke den romersk blandet seg inn i 168 f.Kr. Romerne ga Antiokos IV et ultimatum; enten trekke seg tilbake fra Alexandria eller føre krig mot romerriket. Antiokos IV valgte å ta løftet alvorlig og trakk seg tilbake og ut av Egypt.
Ptolemaios VI Filometor ble kronet i Memfis og styrte sammen med Kleopatra II, men i 164 f.Kr. ble hun og hennes ektemann avsatt av deres bror Ptolemaios VIII Fyskon, men ble kom tilbake på tronen året etter. Ptolemaios VIII Fyskon ble isteden gjort til hersker av Kyrenaika (den østlige kystregionen av Libya), men forholdet mellom brødrene var ikke godt. Ptolemaios VI forsøkte å forsone seg med den yngre broren ved å tilby ham sin datter Kleopatra Thea, men det ble ikke noe av. Hun ble isteden gift med Aleksander I Balas, en tvilsom motkonge i Selevkideriket som Ptolemaios VI Filometor støttet, men siden endret seg. Han ga sin støtte til Demetrios II Nikator som siden ble Kleopatra Theas andre ektemann. I et slag i Syria ble Balas overvunnet, men Ptolemaios VI fikk så pass store skader at han døde i 145 f.Kr.
Hexocycnidolon
Hexocycnidolon er en slekt av biller som tilhører den artsrike underfamilien Cerambycinae i familien trebukker (Cerambycidae).
Douglas Hutchison
Hutchison begynte opptre i teater-produksjoner ved Apple Valley High School i Minnesota. Hutchison spilte rollen som seriemorderen Humphrey Becker i TV-serien Law and Order: Special Victims Unit, og i TV-serien Kidnapped, sammen Delroy Lindo. Mer nylig var han gjeste-skuespiller som europeisk terrorist i TV-serien 24 mot blant andre Kiefer Sutherland. Blant hans film-roller er A Time to Kill (1996), Con Air (1997) og Batman & Robin (1997).
Kristiansund og Nordmøre Turistforening
Kristiansund og Nordmøre Turistforening er en medlemsforening av Den Norske Turistforening. Organisasjonen ble stiftet i 1888 og hadde første satsningsområde i Innerdalen i Sunndal kommune. Turistforeningshytten Innerdalshytta ble åpnet året etter, noen år senere kom Aursjøhytta (1893).
1001 Spikes
1001 Spikes er et plattformspill utviklet og gitt ut av Nicalis. Spillet ble opprinnelig gitt ut som Aban Hawkins & the 1001 Spikes. Målet i spillet er å komme seg ut av et urgammelt tempel, uten å dø. Det befinner seg flere pigger, fallende steiner, og andre ting som lett kan drepe spillfiguren, Aban Hawkins. Spillet har også en høy vanskelighetsgrad. Man blir gitt 1001 liv i starten av spillet, men man kan få flere i løpet av det.
Kristiansund og Nordmøre Turistforening
Fra midten på 1990-tallet har foreningen satset mye på en turistrute fra Tømmervåg i Aure til Halsanaustan i Halsa kommune. Denne har fått navnet Fjordruta, og den består av 13 hytteanlegg i 3 kommuner.
=
Hytteoversikt Trollheimen og Innerdalen ======
Hytteoversikt Dovre og Sunndalsfjella ======
Hexocycnidolon
Utbredelse
Arten er utbredt i Sør-Amerika (Fransk Guyana, Peru og nordlige og sentrale deler av Brasil).
Oli Chignell
Oliver Chignell (født 16. februar 1998) er en newzealandsk friidrettsutøver som hovedsakelig konkurrerer i langdistanseløp. Hans fremste internasjonale meritt er gull på 5000 meter under Oseaniamesterskapet i friidrett 2019.
Idrettskarriere
Campbell deltok i det newzealandske U20-mesterskapet i friidrett 2016, og ble der nummer fem på 5000 meter og nummer ni på 1500 meter. Året etter ble han nummer to på 1500 meter og 5000 meter under det newzealandske U20-mesterskapet. Han kom på femteplass i det newzealandske mesterskapet på 3000 meter i 2018, og samme år vant han 5000 meter under det newzealandske mesterskapet i friidrett. Han vant også det newzealandske mesterskapet i 10 km gateløp i 2018.
Kleopatra II av Egypt
Liv
Kleopatra II gjorde det beste ut av det ved å gifte seg med den yngre broren Ptolemaios VIII Fyskon det samme året. Om hun også ga sitt samtykke til at Fyskon i 142 f.Kr. også giftet seg med Kleopatras yngre datter og hans niese, Kleopatra III, er mer uvisst. Det er i alle fall sikkert at hun i 131 f.Kr. ledet et opprør mot Fyskon og klarte å fordrive både ham og datteren ut av Egypt. På denne tiden hadde Fyskon myrdet både sin stesønn Ptolemaios VII Neos Filopator og sin egen sønn Ptolemaios Memfites. Det ble sagt at han fikk sin sønn lemlestet og fikk sendt hans hode og føtter til Kleopatra II i Alexandria som fødselsdagspresang.
Oli Chignell
Idrettskarriere
I 2019 ble han nummer to på 5000 meter under det newzealandske mesterskapet i friidrett, og han vant 5000 meter under Oseaniamesterskapet i friidrett 2019. Han deltok ikke i noen nasjonale eller internasjonale mesterskal i 2020, men i 2021 ble han nummer tre på 5000 meter under det newzealandske mesterskapet i friidrett, og han fikk samme plassering i 2022.
Kleopatra II av Egypt
Liv
Høsten 131 f.Kr. kontrollerte Kleopatra II hovedstaden Alexandria og Ptolemaios VIII Fyskon dro til Kypros hvor han ble værende fram til våren 130 f.Kr. Kleopatra II ble da tvunget til å flykte og søkte tilflukt i Syria. Der hadde hun sin datter Kleopatra Thea og sin svigersønn Demetrios II Nikator, konge av Selevkideriket. I 128 f.Kr. kommer hun tilbake til Egypt sammen med en selevkidehær fra Syria i et forsøk på å gjenvinne sin posisjon, men hæren gikk på et nederlag i nærheten av Pelusium. I 124 f.Kr. kommer hun igjen tilbake, men kildene er uklare til hvorfor. Det ble erklært en offentlig forsoning mellom Kleoptra II og Ptolemaios VIII Fyskon det samme året. Etter dette styrte hun sammen med ham og sin datter fram til den 28. juni 116 f.Kr. da Ptolemaios VIII Fyskon døde. Deretter fortsatte Kleopatra III som hersker av Egypt, mens hennes mor etter oktober 116 f.Kr. forsvinner fra kildene. Det kan antyde at hun rett og slett døde kort tid etter.
Familie
Kleopatra II var datter av Ptolemaios V Epifanes og Kleopatra I. Hun var søster av Ptolemaios VI Filometor og Ptolemaios VIII Euergetes II «Fyskon». Hun ble gift med begge brødre i rekkefølge.
Hennes første ekteskap med broren Ptolemaios VI ble inngått ca. 175 f.Kr. Hun fikk minst fire barn med ham:
Kleopatra II giftet seg med sin bror Ptolemaios VIII Fyskon en gang rundt 145 f.Kr. De hadde minst en sønn:
Godwin Olofua
Godwin Olofua (født 18. april 1999) er en nigeriansk badmintonspiller.
Han representerte Nigeria under Sommer-OL 2020 i Tokyo, hvor han ble utslått i gruppespillet i dobbel.
Gurin med reverompa
Gurin med reverompa er ei barnebok av Kjell Aukrust, først utgitt i 1991. Det er Aukrusts første barnebok. Hovedpersonen Gurin er en fjøsnisse fra Alvdal som har utviklet revehale på grunn av rampestreker i ungdomsårene. Solan og Ludvig deltar også i historien, som gjentar elementer fra deres tidligere eventyr.
Toralv Maurstad leser lydboka. Historien og miljøet fra boka er brukt i animasjonsfilmen Solan, Ludvig og Gurin med reverompa (1998), og i Svein Samuelsen tegneserie-julehefter Gurin med reverompa (2004) og Aukrusts jul (fra 2005).
Marcin Brzeziński
Marcin Brzeziński (født 6. januar 1984) er en polsk roer som spesialiserer seg i åtter. Under Sommer-OL 2012 i London representerte han landet sitt, der han ble nummer 7.
Under Sommer-OL 2020 i Tokyo som ble arrangert i 2021, ble han nummer 7 i firer uten styrmann.
Forvaltningsfellesskapet Geyer
Forvaltningsfellesskapet Geyer er et forvaltningsfellesskap som ble opprettet i Landkreis Annaberg og som idag eksisterer i Erzgebirgskreis i Direktionsbezirk Dresden i Sachsen. Forvaltningsfellesskapet består av de to kommunene Geyer og Tannenberg.
Byen Elterlein var opprinnelig med i forvaltningsfellesskapet, men forlot dette den 1. januar 2009 til fordel for Forvaltningsfellesskapet Zwönitz-Hormersdorf.
Rytmisk gymnastikk under Sommer-OL 2008
Rytmisk gymnastikk under Sommer-OL 2008 ble arrangert fra 21. til 24. august i Beijings polytekniske universitets gymsal.
Rytmisk gymnastikk har vært en del av gymnastikk under sommer-OL siden Sommer-OL 1984 i Los Angeles, så dette var syvende gang øvelsen var representert ved et sommer-OL.
Eurovision Song Contest 2006
Eurovision Song Contest 2006 var den 51. utgaven av Eurovision Song Contest, EBUs årlige sangkonkurranse for organisasjonens medlemsland. Konkurransen ble arrangert i Nikos Galis olympiske innendørshall i Athen, hovedstaden i Hellas. Den greske allmennkringkasteren ERT var vertskringkaster, og programledere var Maria Menounos og Sakis Rouvas, som selv hadde deltatt i konkurransen to år tidligere. Hellas debuterte i konkurransen i 1974, og dette var første gang landet arrangerte konkurransen etter at Elena Paparizou vant året før med sangen «My Number One». Slagordet for konkurransen var «Feel the Rhythm» (kjenn rytmen), og gjennom de såkalte postkortene før hvert bidrag ble både historiske og moderne sider av Hellas presentert.
Som de to årene i forveien, besto konkurransen av en semifinale og en finale. Til sammen deltok 37 land, der 23 av dem kjempet om ti finaleplasser i semifinalen torsdag 18. mai. I finalen lørdag 20. mai deltok 24 land. Vinneren ble for første gang Finland, som var representert av hardrockbandet Lordi og sangen «Hard Rock Hallelujah». Lordi fikk mye oppmerksomhet i forkant av konkurransen, siden alle i bandet var utkledd som monstre. Dette var første og hittil eneste gang en hardrocksang har vunnet Eurovision Song Contest. Finland fikk totalt 292 poeng, noe som var ny poengrekord til da. Seieren brøt Finlands lite ettertraktede rekord som det landet med flest deltakelser uten en seier. Finland debuterte i 1961, og seieren kom på finnenes 40. forsøk. Portugal overtok med dette den tvilsomme rekorden og beholdt den til de vant i 2017. I dag er det Kypros som har deltatt flest ganger uten en seier.
Norge var direktekvalifisert til finalen etter at Wig Wam kom på niendeplass året før. Norge var representert av Christine Guldbrandsen som fremførte «Alvedansen», skrevet av Guldbrandsen selv og Kjetil Fluge og Atle Halstensen. Dette var første gang på åtte år – og hittil siste gang – at Norge har deltatt med en norskspråklig sang. «Alvedansen» fikk til sammen 36 poeng og ble nummer 14 av 24. Dermed var ikke Norge direktekvalifisert for finalen i 2007.
Blant de største overraskelsene dette året var Litauens bidrag «We Are the Winners», som uventet tok seg til finalen og til slutt endte på sjetteplass. På den andre siden klarte ikke en av storfavorittene, Belgia og Kate Ryans «Je t'adore», å komme seg videre til finalen.
Bakgrunn
Etter å ha vunnet Eurovision Song Contest 2005 med Elena Paparizou og «My Number One», fikk Hellas oppdraget med å arrangere 2006-konkurransen. Dette var første og hittil eneste gang Hellas arrangerte Eurovision Song Contest.
Den greske allmennkringkasteren ERT la konkurransen til hovedstaden Athen og til Nikos Galis olympiske innendørshall, da kalt Olympic Indoor Arena. Arenaen ble fullført i 1995 og er en del av Athens olympiske idrettskompleks. Det huset turn-konkurransen og baskeballfinalene under Sommer-OL 2004, samt turneringen i rullestolbasketball under Paralympiske sommerleker 2004.
Vertsby-prosessen
Under pressekonferansen like etter seieren 2005, uttalte den greske delegasjonslederen, Fotini Jannoulatou, at kringkasteren ERT var klar til å arrangere neste års konkurranse i Athen. Men kort tid etter meldte flere greske byer seg på i kampen om å arrangere Eurovision Song Contest 2006. Blant disse var Thessaloniki og Patras, Hellas' nest største og tredje største byer.
Chen Hongmou
Chen Hongmou (kinesisk: 陳宏謀; pinyin: Chén Hóngmóu; Wade–Giles: Ch'en Hungmou, født 10. oktober 1696 i Lingui i Guangxi i Kina, død 14. juli 1771) var en kinesisk mandarin og filosof som ofte fremholdes som bilde på den gode embedsmann i Qing-dynastiet.
Eurovision Song Contest 2006
Vertsby-prosessen
Noen dager etter den greske seieren, kunngjorde den greske allmennkringkasteren at «ERT ønsker å arrangere Eurovision Song Contest i Athen, særlig med tanke på at EBUs ønske om å kombinere konkurransen med de olympiske fasilitetene Athen tilbyr». Lokalmyndighetene i Thessaloniki fortsatte imidlertid å jobbe for å få konkurransen til seg. Flere greske politikere mente også at Athen hadde fått nok oppmerksomhet og arrangementer på grunn av Sommer-OL 2004, og at det var «en annen bys tur nå». Patras trakk seg senere fra vertsby-prosessen, og det ble dermed en tvekamp mellom Athen og Thessaloniki.
Chen Hongmou
Slekten hans var kommet fra Chenzhou i Hunan sent under Ming-dynastiet. Chen var den mandarin som tjenestegjorte lengst i hele Qing-tiden og han var en av dem som hadde tjenestegjort på flest poster.
Chen så på seg selv som en disippel av Zhu Xi, men fordømte ellers forskjellige former for intellektuell partitenkning. Hans essays var svært progressive for sin tid – han gikk inn for at utdanning måtte være tilgjengelig for alle, og var blant de første filosofer som klart gav uttrykk for at dette også måtte gjelde kvinner og dessuten medlemmer av de ikke-kinesiske stammer.
Eurovision Song Contest 2006
Vertsby-prosessen
Til slutt 30. juni 2005 kunngjorde ERT og EBU at Athen var valgt som vertsby. Valget falt på hovedstaden siden byen hadde flere moderne olympiske anlegg, god infrastruktur og erfaring med å holde slike store tilstelninger.
Format
Konkurransens offisielle logo var den samme som i 2004 og 2005, med det greske flagget inni hjertet. Underlogoen var laget av designfirmaet Karamela og var basert på Festosdisken, et populært symbol fra Antikkens Hellas. Ifølge ERT var logoen «inspirert av vinden og sjøen, det gyldne sollyset og sandens glød». Slagordet var «Feel the Rhythm» (kjenn rytmen). Dette temaet dannet også grunnlaget for de såkalte postkort-filmene mellom hvert bidrag. Disse kortfilmene fremhevet Hellas' historiske betydning og Hellas som turistdestinasjon. De 37 postkortene ble filmet i mars og april 2006 og kostet til sammen 3 millioner euro å lage.
Scenen var laget av den greske sceneskaperen Elias Ledakis, og skulle forestille et gammelt gresk amfiteater. Ledakis laget senere scenen til Junior Eurovision Song Contest 2013 i Kyiv i Ukraina.
Avstemningen
For å spare tid i finalen, endret EBU måten poengene ble presentert på. Poengene fra 1 til 7 dukket øyeblikkelig opp på skjermen, og hvert lands poengannonsør lest deretter opp 8, 10 og 12 poeng.
Programledere
ERT kunngjorde allerede i november 2005 at den greske sangeren Sakis Rouvas skulle være programleder for konkurransen. Rouvas hadde tidligere representert Hellas i Eurovision Song Contest 2004, og skulle senere delta på nytt i 2009. Gresk media spekulerte ivrig i hvem som skulle være den kvinnelige programlederen. Blant annet trakk de frem flere kjente personer med greske røtter, blant andre Elena Paparizou, Nia Vardalos, Elissabet Flippouli og Jennifer Aniston.
ERT kunngjorde 7. mars 2006 at den hadde valgt den gresk-amerikanske tv-personligheten Maria Menounos som programleder sammen med Rouvas. Menounos hadde tidligere spilt sammen med Sean Connery i videospill-versjonen av James Bond 007: From Russia with Love, og i 2002 var hun med i NBC-programmet Entertainment Tonight.
Menounos og Rouvas ledet også semifinale-trekningen 21. mars 2006. Der trakk de startrekkefølgen til semifinalen og finalen – og for første gang: stemmerekkefølgen i finalen.
Andre begivenheter
Eurovision Village er det offisielle fest- og konsertområdet for besøkende og sponsorer under Eurovision-uken. Landsbyen ble lagt til Zappeion og var åpen fra 15. til 21. mai 2006. I løpet av uken var det flere konserter i Eurovision Village, og sendingene ble vist på storskjerm der.
EuroClub var konkurransens offisielle klubb, der det var etterfester, konserter og fester for akkreditert presse, fans og delegasjonsmedlemmer. EuroClub ble lagt til Technopolis, et industrimuseum og stort kulturlokale i byen.
Den offisielle åpningsseremonien fant sted i Zappeon 15. mai 2006. Under seremonien ble deltakerne ønsket velkommen til Athen, og presse og fans fikk intervjue artistene.
Deltakere
Som de to årene i forveien ble det arrangert en semifinale et par dager før finalen. Semifinalen gikk av stabelen torsdag 18. mai 2006, og finalen lørdag 20. mai 2006. Begge sendingene startet klokken 21 sentraleuropeisk sommertid.
Finale
I finalen deltok 24 land: «de fire store» (Frankrike, Storbritannia, Spania og Tyskland), de ti beste landene fra semifinalen og de ti beste landene fra finalen i 2005. Finalen ble arrangert lørdag 20. mai.
Finalen
Poenggivende land er ordnet i samme rekkefølge som landene stemte i under finalen.
12 poeng i finalen
Under er en oversikt over alle avgitte 12-poengere i finalen:
Islands bidrag
Island var representert av komikerkarakteren Silvía Night, og hun ble møtt med kraftig buing fra det greske publikummet etter opptredenen i semifinalen. Bakgrunnen var at mange ble provosert over rollen hun spilte under intervjuer og prøver i dagene før konkurransen. Silvía Night skulle være en selvgod, overlegen diva som var overbevist om at hun kom til å vinne. Under en pressekonferanse gjorde hun seg upopulær blant grekerne, da hun fikk livvaktene til å fjerne en journalist for å ha «stirret henne i øynene». Journalisten viste seg å være en skuespiller, men det kom ikke frem i lokale nyhetsreportasjer i Hellas. Night truet også med å banne under fremføringen, og EBU advarte henne mot stuntet. Under opptredenen i semifinalen, styrte hun unna banneord, men hun kvalifiserte seg ikke til finalen.
Litauens bidrag
Foran konkurransen fikk Litauens deltakere, LT United, mye oppmerksomhet for sin låt «We Are the Winners», som inneholdt tekststrofen «We are the winners of Eurovision». Låten ble kritisert for å være et «tullebidrag» og å latterliggjøre konkurransen. Gruppen ble også møtt med buing fra publikum, men lyktes med å kvalifisere seg til finalen. Der endte de på en sjetteplass, noe som fortsatt er Litauens beste plassering i Eurovision Song Contest. Sangen har senere blitt trukket frem som et minneverdig bidrag i konkurransens historie.
Nærmere 16 år senere, 28. mars 2022, fremførte LT United låten med ny tekst på en støttekonsert for Ukraina etter Russlands invasjon av Ukraina 2022. Den hadde tittelen «You Are the Winners». Den opprinnelige tekstlinjen «We are the Winners of Eurovision» var skrevet om til «You are the winners, Ukraine».
Strid rundt navnet «Makedonia»
Frem til 2019 var Hellas og Nord-Makedonia i strid rundt bruken av navnet «Makedonia». Uenigheten skyldtes at Makedonia er en region i Nord-Hellas, og at Hellas mener nabolandet ikke kan bruke samme navn som en historisk og geografisk region i Hellas. Som en løsning ble landet Nord-Makedonia omtalt som F.Y.R. Macedonia eller FYROM. Begge er forkortelser av Former Yugoslav Republic of Macedonia (Den tidligere jugoslaviske republikken Makedonia). Under semifinalen og finalen i 2006 skrev de greske tv-produsentene demonstrativt landets navn fullt ut på poengtavlen og under fremføringen av det makedonske bidraget. Dette fikk den makedonske delegasjonen til å reagere, og flere kommentatorer valgte bevisst å omtale landet som bare Makedonia, i protest mot den greske skrivemåten. Først i 2018 ble navnetvisten løst, og Makedonia skiftet offisielt navn til Nord-Makedonia 12. februar 2019.
Poengopplesere
Hvert land hadde en talsperson som annonserte sitt lands poeng på engelsk eller fransk over satellitt. Landene stemte etter startrekkefølgen, først semifinalistene som ikke nådde finalen, og deretter de 25 finalistene.
Kommentatorer og sendinger
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer og sendinger under Eurovision Song Contest 2006:
Andre utmerkelser
I tillegg til det offisielle vinnertrofeet, ble det delt ut flere priser og utmerkelser i forbindelse med konkurransen. Blant dem var den offisielle Marcel Bezençon Awards og den fan-baserte Barbara Dex Award.
Marcel Bezençon Awards
Marcel Bezençon Awards ble først delt ut under Eurovision Song Contest 2002 og er en utmerkelse til de beste sangene i finalen. Prisen ble innstiftet av Christer Björkman og Richard Herrey. Utmerkelsen er oppkalt etter konkurransens skaper, Marcel Bezençon, og deles ut i tre kategorier: presseprisen, artistprisen og låtkskriverprisen. Prisene ble offentliggjort like før finalen.
Barbara Dex Award
Barbara Dex Award var en uoffisiell og humoristisk fan-pris som ble delt ut årlig frem til 2021 av det belgiske nettstedet songfestival.be. Utmerkelsen ble tildelt den verst kledde artisten, ut fra stemmene til fans og besøkende på siden. Prisen var oppkalt etter den belgiske artisten Barbara Dex, som i et egensydd plagg kom på sisteplass i 1993. Under er vinneren som ble stemt frem av fansen i 2006:
Thomas Helmig
Thomas Helmig (født 15. oktober 1964 i Aarhus) er en dansk sanger, sangskriver, musiker og plateprodusent. Han har vært en kjent og skattet musiker i Danmark siden midten av 80-tallet.
Fylkesvei 5236
Fylkesvei 5236 går mellom Håkonshella i Bergen og Tyssøya i Øygarden.
Frem til 2019 hadde veien betegnelsen fylkesvei 207 (Hordaland).
Tavares (Paraíba)
Tavares er en kommune i delstaten Paraíba i nordøstregionen av Brasil.
Espen Bogen
Espen Bogen (født 1958) er en norsk samfunnsøkonom, forfatter og samfunnsdebattant. Han har skrevet boken Rik på lavpris - bløffen om priser og konkurranse i norske matbutikker.
Béla Zulawszky
Béla Zulawszky (født 23. oktober 1869, død 24. oktober 1914) var en ungarsk fekter som deltok i de olympiske leker 1908 i London.
Zulawszky vant en olympisk bronsemedalje i fekting i Sommer-OL 1908 i London. Han kom på andre plass i den individuelle konkurransen i sabel bak sin landsmann Jenő Fuchs.
Odd Arvid Storsveen
Odd Arvid Storsveen (født 20. februar 1952) er en norsk historiker og professor ved Universitetet i Oslo. Storsveen jobber blant annet med områdene politisk og kulturell historie, nasjonalisme, litteraturhistorie, bokhistorie og historiografi.
Storsveen disputerte for sin doktorgrad i 2004 og har vært ansatt som førsteamanuensis i historie fra 2005.
Donald Burgess
Donald Christopher Burgess (født 8. februar 1933 i London), britisk syklist som deltok i de olympiske leker 1952 i Helsingfors og 1956 i Melbourne. Burgess vant en olympisk sølvmedalje i banesykling under Sommer-OL 1952 i Helsingfors. Han var med på det britiske laget som kom på tredjeplass på 4000 meter forfølgelseritt bak Italia og Sør-Afrika. De andre på laget var George Newberry, Ronald Stretton og Alan Newton.
Matthew Daly
Matthew Daly (født 8. juli 1983) er en britisk landhockeyspiller. Han representerte landet sitt under Sommer-OL 2012 i London, der han endte på fjerdeplass med det britiske landslaget.
Åkrasanden
Åkrasanden, også kjent som Sandane av lokalbefolkningen, er et strandområde som befinner seg på Åkrehamn i Karmøy kommune, og er det største strandområde i kommunen. Åkrasanden blitt kåret til Norges fineste strand flere år på rad, blant annet av Dagbladet og Klikk.no.
Åtte strender
Åkrasanden består egentlig av 7–8 strender med ulike navn, fra Kaiasanden lengst i nord til Liknessanden i sør, men i det daglige kalles området mellom Røde Kors-huset og Medhaugshammeren som Åkrasanden. En natur- og kultursti knytter strandområdet sammen med Stavasanden og Hop ved Ferkingstad, 2–3 km lenger sør.
Tilbud og tilrettelegging
På sommertid finnes det mulighet til sandvolleyball og brettseiling på stranden. Samtidig er stranden også populær for turgåere hele året rundt. Åkrasanden har flere fargerike stoler som befinner seg ute til besøkende. De har også har toalett, og er tilrettelagt for rullestolbrukere på sommersesong.
Blått Flagg
Åkrasanden er sertifisert som miljøvennlig av det internasjonale miljømerket Blått Flagg. Dette er på grunn av at både vannet og stranda er ren, det er tilgjengelig toalett og redningsutstyr, og badevannet oppfyller EUs badevannsdirektiv og er lett tilgjengelig for alle. Åkrasanden er en av 17 norske strender på den eksklusive Blått flagg-listen.
Broder Walfrid
Broder Walfrid er klosternavnet til Andrew Kerins (født 18. mai 1840 i Ballymote i County Sligo i Irland, død 17. april 1915 i Dumfries i Skottland) som var en irsk marist som særlig er kjent som grunnlegger av Scottish Premiership-klubben Celtic FC.
Han startet Celtic som et sosialt tiltak for fattig katolsk arbeiderungdom på østkanten i Glasgow. Han organiserte blant annet suppekjøkkener og for å finansiere dette arbeidet ble fotballaget dannet. I Edinburgh hadde irske innvandrere startet klubben Hibernian FC med stort hell, og dette ble malen for Broder Walfrid. Navnet ble valgt for å vise forbrødring mellom de keltiske folkene i Skottland og Irland. Den fattige, katolske befolkningen besto i hovedsak av irske innvandrere og ble undertrykket og behandlet som en underklasse. Klubben ble stiftet på et møte i St. Mary's kirke i East Rose Street (nå Forbes Street) i Glasgow 6. november 1887, og spilte sin første kamp 38. mai året etter, mot Rangers FC, en kamp Celtic vant 5-2.
Det var Walfrids forslag at klubben skulle hete 'Celtic' (uttales Seltik) («keltisk») for å vise klubbens irske og skotske bakgrunn og røtter, og dette ble vedtatt på stiftelsesmøtet.
Forvaltningsfellesskapet Zschorlau
Forvaltningsfellesskapet Zschorlau er et forvaltningsfellesskap som ble opprettet i Landkreis Aue-Schwarzenberg og som idag eksisterer i Erzgebirgskreis i Direktionsbezirk Dresden i Sachsen. Forvaltningsfellesskapet ble etablert 1. januar 1999 og består av de to kommunene Zschorlau og Bockau.
Anuoluwapo Juwon Opeyori
Anuoluwapo Juwon Opeyori (født 1. juli 1997) er en nigeriansk badmintonspiller.
Tomatpuré
Tomatpuré er puré av finhakkede tomater, som varmes for å redusere vanninnholdet. Puré kjøpes ferdig i butikk, og selges hermetisk på boks eller glass. Den er oftest nøytral i smak, men fåes også i krydrede varianter. Tomatpuré har tykkere konsistens enn tomatsaus, og brukes ofte i gryteretter, f.eks. i bacalao.
Bobby Seay
Robert «Bobby» Michael Seay (født 20. juni 1978 i Sarasota i Florida), amerikansk baseballspiller som deltok i de olympiske leker 2000 i Sydney. Williams ble olympisk mester i baseball under sommer-OL 2000 i Sydney. Han var med på det amerikanske baseballslaget som vant baseballturneringen foran Cuba og Sør-Korea. USA vant semifinalen mot Sør-Korea med 3-2 og i finalen beseiret de Japan med 4-0.
Funksjonell programmering
Funksjonell programmering brukes innenfor informatikken om et programmeringsparadigme som behandler utregninger som en evaluering av matematiske funksjoner og unngår tilstandsendringer og foranderlige data. Det er et deklarativt programmeringsparadigme, i motsetning til imperativt programmeringsparadigme, som betyr at programmering er gjort med uttrykk som deklarerer hva som skal utføres i motsetning til å beskrive hvordan.
I funksjonell programmering avhenger utverdien bare av argumentene som er innverdien til denne funksjonen, slik at en funksjon f som kalles to ganger med argumentet x, vil produsere den samme verdien f(x) hver gang. Samme input gir alltid samme output. Ved å eliminere sideeffekter, dvs. tilstandsendringer som ikke avhenger av funksjonens input, kan man gjøre det mye enklere å forstå og forutsi programmets adferd. Dette er en av hovedmotivasjonene bak utviklingen av funksjonell programmering.
Selv om noen av de matematiske prinsippene bak funksjoner har vært kjent siden 1930-tallet og funksjonell programmering har eksistert siden 1950-tallet, er det først etter årtusenskiftet at utbredelsen og populariteten har økt i bredere lag blant utviklere. En av årsakene er at CPU-er med flere kjerner i perioden ble utbredt datamaskiner og mobiltelefoner og at å spre en oppgave ut til flere kjerner som jobber i parallell vil kunne utføre noen oppgaver raskere og at det er mer håndterlig å gjøre dette feilfritt i funksjonelle språk. Språk som (Common) Lisp, Haskell, Erlang, Scala, F# (F-sharp), Clojure nevnes ofte som funksjonelle programmeringsspråk med varierende grad av renhet. I de fleste andre populære høynivåspråk støttes noen av prinsippene slik at kildekode også i disse kan skrives i en delvis funksjonell stil, som blant annet støtte for førsteklasses-, anonyme- og høyereordens funksjoner, enderekursjonsoptimalisering, støtte for å unngå uønskede sideeffekter, persistens i datastrukturer m.m.
Nyctimenini
Nyctimenini er en gruppe av biller som tilhører den artsrike underfamilien Lamiinae i familien trebukker (Cerambycidae).
Muntadhar al-Zaidi
Muntadhar al-Zaidi (arabisk: منتظر الزيدي; født 12. desember 1979 i Bagdad) er en irakisk fjernsynsjournalist og korrespondent for det irakisk-eide, egyptisk baserte Al-Baghdadia TV. Mange av al-Zaidis reportasjer har vært sentrert rundt skjebnen til de pårørende, enker og foreldreløse barn, etter krigen i Irak.
Biografi
Muntadhar al-Zaidi er sjia-muslim og har vokst opp i Sadr, en drabantby til Bagdad. Al-Zaidi ble uteksaminert med en grad i kommunikasjonsstudier fra Arab Open University i Bagdad. Han begynte å jobbe som korrespondent for Al-Baghdadia TV i 2005, og ble viden kjent etter en kidnapping han opplevde i november 2007.
Nyctimenini
Utseende
Nokså små, slanke, grå-brunaktige trebukker. Hannens antenner er betydelig lengre enn kroppen. Kroppsformen er forholdsvis langstrakt, beina korte.
Muntadhar al-Zaidi
Biografi
Al-Zaidi bodde i en toroms leilighet i de sentrale deler av Bagdad.
Nyctimenini
Utbredelse
Gruppen er utbredt i Sørøst-Asia.